इस्लामाबाद, चार अप्रैल (भाषा) पाकिस्तान के प्रधानमंत्री इमरान खान ने चुनाव की तैयारी करने के बजाय राहत के लिए उच्चतम न्यायालय की ओर देखने पर सोमवार को विपक्षी दलों पर निशाना साधा।
 रविवार को, नेशनल असेंबली के उपाध्यक्ष कासिम सूरी ने प्रधानमंत्री खान के खिलाफ अविश्वास प्रस्ताव को खारिज कर दिया था। उसके बाद राष्ट्रपति आरिफ अल्वी ने खान की सिफारिश पर निचले सदन को भंग कर दिया था। पाकिस्तान के उच्चतम न्यायालय ने सोमवार को मामले की सुनवाई स्थगित कर दी।
 खान सोमवार को इस्लामाबाद में एक कार्यक्रम "आप का वज़ीर-ए-आजम, आपके साथ" में शामिल हुए जिसका सीधा प्रसारण किया गया। इस कार्यक्रम में खान ने आम लोगों के सवालों के जवाब दिए।
 उन्होंने विपक्ष पर आरोप लगाया कि वह लाहौर में प्रांतीय जनप्रतिनिधियों की निष्ठा खरीदने के लिए पैसे का इस्तेमाल कर रहा है, जहां विधानसभा इस सप्ताह एक नए मुख्यमंत्री का चुनाव करेगी। नए चुनावों के बारे में बात करते हुए, खान ने कहा कि वह सभी उम्मीदवारों का साक्षात्कार लेंगे जो उनकी पार्टी पाकिस्तान तहरीक-ए-इंसाफ का टिकट चाहते हैं।
 उन्होंने कहा कि सिर्फ कर्ज में डूबे रहने के कारण एक राष्ट्र को कभी भी किसी देश का "गुलाम" नहीं बनना चाहिए। उन्होंने कहा, "ऐसे में, मौत गुलामी से बेहतर है। " खान ने यह भी कहा कि उनकी पार्टी चुनाव जीतेगी।
 
इस्लामाबाद, चार अप्रैल पाकिस्तान के प्रधानमंत्री इमरान खान ने चुनाव की तैयारी करने के बजाय राहत के लिए उच्चतम न्यायालय की ओर देखने पर सोमवार को विपक्षी दलों पर निशाना साधा। रविवार को, नेशनल असेंबली के उपाध्यक्ष कासिम सूरी ने प्रधानमंत्री खान के खिलाफ अविश्वास प्रस्ताव को खारिज कर दिया था। उसके बाद राष्ट्रपति आरिफ अल्वी ने खान की सिफारिश पर निचले सदन को भंग कर दिया था। पाकिस्तान के उच्चतम न्यायालय ने सोमवार को मामले की सुनवाई स्थगित कर दी। खान सोमवार को इस्लामाबाद में एक कार्यक्रम "आप का वज़ीर-ए-आजम, आपके साथ" में शामिल हुए जिसका सीधा प्रसारण किया गया। इस कार्यक्रम में खान ने आम लोगों के सवालों के जवाब दिए। उन्होंने विपक्ष पर आरोप लगाया कि वह लाहौर में प्रांतीय जनप्रतिनिधियों की निष्ठा खरीदने के लिए पैसे का इस्तेमाल कर रहा है, जहां विधानसभा इस सप्ताह एक नए मुख्यमंत्री का चुनाव करेगी। नए चुनावों के बारे में बात करते हुए, खान ने कहा कि वह सभी उम्मीदवारों का साक्षात्कार लेंगे जो उनकी पार्टी पाकिस्तान तहरीक-ए-इंसाफ का टिकट चाहते हैं। उन्होंने कहा कि सिर्फ कर्ज में डूबे रहने के कारण एक राष्ट्र को कभी भी किसी देश का "गुलाम" नहीं बनना चाहिए। उन्होंने कहा, "ऐसे में, मौत गुलामी से बेहतर है। " खान ने यह भी कहा कि उनकी पार्टी चुनाव जीतेगी।